Diari Oficial de la Generalitat Valenciana


Sumari del DOGV 8548, del 15-05-2019 (2019/4806)

RESOLUCIÓ de 8 d'octubre de 2018, de la Direcció General d'Indústria i Energia, per la qual es dona publicitat a la Resolució de 21 de maig de 2014, de la Direcció General d'Energia. Expedient ATASCT/2011/261/46.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8548

Data del DOGV
:   15-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4806


Data del document
:   08-10-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 8 d'octubre de 2018, de la Direcció General d'Indústria i Energia, per la qual es dona publicitat a la Resolució de 21 de maig de 2014, de la Direcció General d'Energia. Expedient ATASCT/2011/261/46. [2019/4806]  
Amb data 21 de maig de 2014 es va dictar resolució de la Direcció General d'Energia, el contingut íntegre de la qual s'insereix a continuació:  
«Resolució de la Direcció General d'Energia per la qual s'atorga autorització administrativa per a la modificació del parc de 220 kV de l'actual subestació transformadora denominada ST l'Eliana, situada en el municipi de l'Eliana (València), la construcció dins del mateix recinte en què es troba aquesta d'una nova subestació transformadora, de tecnologia GIS, denominada ST l'Eliana B, incloent una reactància en 220 kV i de 100 Mvar, una nova línia subterrània (cable), de 220 kV i doble circuit per a interconnectar totes dues subestacions que constituiran un nus doble, una altra nova línia subterrània (cable), de 220 kV i simple circuit, perquè l'autotransformador de potència ATP-2, actualment en servei des de la ST l'Eliana, passe a explotar-se des de la nova ST l'Eliana B i la modificació i ampliació de l'actual línia aèria, de 220 kV i simple circuit, ST Fira de Mostres - ST l'Eliana, puga connectar-se en la ST l'Eliana B, passant a denominar-se ST Fira de Mostres - ST l'Eliana B. Consisteix la modificació i l'ampliació en la conversió aèria subterrània de l'actual arribada en aèria i nou tram subterrani (cable) 220 kV fins a la mencionada ST l'Eliana B, i s'aprova el projecte tècnic d'execució de les anteriors instal·lacions, totes elles titularitat de Red Eléctrica de España, SA Unipersonal. (Expedient ATASCT/2011/261/46).  
  
Antecedents de fet  
Amb data 18 d'octubre de 2011, Red Eléctrica de España, SA Unipersonal, a través de representant acreditat com cal, va presentar davant el Servei Territorial d'Energia de València un imprés normalitzat amb què sol·licitava:  
- Autorització administrativa per a la reconfiguració de l'actual parc de 220 kV de la subestació transformadora denominada ST l'Eliana, la construcció del nou parc GIS (Gas Insulated System) 220 kV, la línia de doble circuit d'interconnexió entre l'actual parc AIS (Air Intemperie System) 220 kV i el nou parc GIS 220 kV, la conversió aèria-subterrània i tram subterrani de la línia de 220 kV l'Eliana - Fira de Mostres, a l'interior de la subestació fins a la seua nova posició de 220 kV GIS, la interconnexió del transformador ATP2 amb la seua nova posició de 220 kV GIS i la instal·lació de reactància de 100 Mvar i 220 kV, aprovació del projecte tècnic d'execució.  
  
Juntament amb l'escrit de presentació d'aquestes peticions s'aportava la següent documentació:  
- Projecte tècnic per a l'execució de les instal·lacions esmentades, signat per un tècnic competent i visat pel col·legi oficial corresponent.  
  
- Separates per a l'obtenció del condicionat tècnic per a:  
· L'Ajuntament de l'Eliana.  
· Iberdrola Distribución Eléctrica, SA Unipersonal.  
- Còpia d'aquest projecte tècnic d'execució, en CD-ROM, per a la seua remissió a la Direcció General de Política Energètica i Mines del Ministeri d'Indústria, Turisme i Comerç d'aleshores, a l'efecte de l'evacuació de l'informe preceptiu i previ, previst en la legislació vigent per a les instal·lacions de transport d'energia elèctrica.  
El procediment administratiu corresponent a aquestes sol·licituds ha sigut tramitat amb l'expedient de referència ATASCT/2011/261/46, incoat a aquest efecte pel Servei Territorial d'Energia de València.  
La subestació transformadora ST l'Eliana va ser autoritzada originàriament per Resolució de la Direcció General d'Energia de l'Administració General de l'Estat, de data 4 de maig de 1965, i s'hi han fet més endavant diverses ampliacions i modificacions.  
  
Realitzada la informació pública de l'esmentada sol·licitud en el Diari Oficial de la Generalitat Valenciana del dia 8 d'agost de 2012, d'acord amb la documentació que hi ha en l'expedient, no han sigut presentades al·legacions a la instal·lació projectada.  
Conformement amb el procediment establit reglamentàriament, a fi que, en el termini de vint dies presenten la conformitat o l'oposició a l'autorització sol·licitada i emeten, si calia, els condicionats tècnics oportuns al projecte tècnic de la instal·lació, es va remetre una separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns del qual o drets a càrrec seu, puguen ser afectats per aquesta, amb el resultat que, en síntesi, es detalla:  
  
- Ajuntament de l'Eliana, que en el seu informe de data 13 de desembre de 2012 va comunicar la seua conformitat amb el projecte.  
- Iberdrola Distribución Eléctrica, SA Unipersonal, la qual mitjançant escrit de data 30 de setembre de 2013 manifesta que no existeixen al·legacions al projecte per no existir afeccions que impedisquen en desenvolupament del projecte.  
Mitjançant resolució, de data 15 d'abril de 2011, de la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge, es va establir no sotmetre a avaluació d'impacte ambiental el projecte de reconfiguració i equipament de noves posicions en la subestació transformadora de 400/220/132/20 kV l'Eliana, consistent en la instal·lació d'un nou sistema de 220 kV a l'interior de l'edifici i una nova reactància de 100 Mvar, a l'interior del recinte barrat d'aquesta, sense perjudici de les autoritzacions que siga procedent obtenir d'altres organismes de conformitat amb la normativa sectorial d'aplicació, i sense perjudici de l'adopció de les mesures preventives i correctores necessàries durant l'execució del projecte.   
  
Mitjançant un escrit de 26 de juliol de 2012, aquesta direcció general va remetre sol·licitud d'informe, acompanyada pel projecte tècnic d'execució en el qual constaven totes les instal·lacions de transport objecte de la present resolució, a la Direcció General de Política Energètica i Mines del Ministeri d'Indústria, Energia i Turisme, que va ser rebut l'1 d'agost següent, a fi que aquest consignara les possibles afectacions de les projectades instal·lacions als plans de desenvolupament de la xarxa, a la gestió tècnica del sistema i al règim econòmic regulat en la normativa elèctrica vigent.  
Mitjançant un escrit de data 15 d'octubre de 2012, la Direcció General de Política Energètica i Mines va emetre un informe desfavorable a les esmentades instal·lacions perquè no estaven recollida aquestes en la planificació vigent en aqueixa data.  
Posteriorment, mitjançant Resolució, de 27 de desembre de 2012, de la Direcció General de Política Energètica i Mines, es va aprovar el Programa anual d'instal·lacions de les xarxes de transport (BOE 10, 11.01.2013), en què es van incloure les següents noves instal·lacions vinculades al present procediment administratiu, amb les característiques tècniques que es detallen:  
- Nova Línia-Cable, 220 kV:  
· subestació origen: l'Eliana B.  
· subestació final: Fira de Mostres.  
· Número del circuit: 1.  
· km de longitud total (km cable): 13 (2,2).  
· Capacitat de transport hivern/estiu (MVA): 570/530.  
- Nova Línia-Cable, 220 kV:  
· subestació origen: l'Eliana.  
· subestació final: l'Eliana B.  
· Número del circuit: 1.  
· km de longitud total (km cable): 0,1 (0,1).  
· Capacitat de transport hivern/estiu (MVA): 600/600.  
- Nova Línia-Cable, 220 kV:  
· subestació origen: l'Eliana.  
· subestació final: l'Eliana B.  
· Número del circuit: 2.  
· km de longitud total (km cable): 0,1 (0,1).  
· Capacitat de transport hivern/estiu (MVA): 600/600.  
Amb data 28 de desembre de 2012, el Consell de Ministres va acordar habilitar la Direcció General de Política Energètica i Mines per a l'autorització o l'emissió d'informes favorables als quals fa referència l'article 36.3 de la Llei 54/1997, de 27 de novembre, del sector elèctric, per a determinades instal·lacions de la xarxa de transport d'electricitat de conformitat amb el que s'estableix en l'article 10.5 del Reial decret llei 13/2012, de 30 de març.  
Conegut aquest acord governatiu per aquest centre directiu, mitjançant escrit de 17 de gener de 2013 aquest es va dirigir a la Direcció General de Política Energètica i Mines, a fi que per aquesta foren emesos els informes sol·licitats per aquesta comunitat autònoma sobre instal·lacions de transport d'energia que estigueren afectats per aquell.  
  
Amb data 22 de gener de 2013, mitjançant l'Ordre IET/18/2013, de 17 de gener, es va donar publicitat en el BOE número 19 a aquest acord de l'executiu, constant en l'annex de l'esmentada ordre la relació d'instal·lacions que es consideraven crítiques, i que poden ser informades favorablement per la Direcció General de Política Energètica i Mines. En aquest llistat es van incloure les següents instal·lacions (literalment):  
  
- Línia l'Eliana B 220 kV (nus doble).  
- Nova L/D-C l'Eliana - l'Eliana B 220 kV.  
- Nova L-C/ l'Eliana B-Fira de Mostres.  
Totes aquestes són objecte de la present resolució.  
Amb data 15 de febrer de 2013, en resposta a la sol·licitud que es va formular per aquesta direcció general el 26 de juliol de 2012, amb base al projecte tècnic d'execució presentat, la Direcció General de Política Energètica i Mines, va informar favorablement sobre la instal·lació de transport secundari denominada «Reconfiguració de la subestació transformadora a 220 kV denominada ST l'Eliana».  
Red Eléctrica de España, SA Unipersonal, té la doble condició de gestor de la xarxa de transport i de transportista únic, derivades de l'article 35.2, de la disposició addicional vint-i-tresena i disposició transitòria novena de la Llei 54/1997, de 27 de novembre, del sector elèctric, i també habilitació expressa per a tirar endavant, en tot cas, l'activitat de transport d'energia elèctrica continguda en l'article 4.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
D'acord amb el Programa anual d'instal·lacions de les xarxes de transport, aprovat per la Resolució, de 27 de desembre de 2012, de la Direcció General de Política Energètica i Mines, aquesta actuació està motivada per l'estructura en malla de la xarxa de transport, i és una actuació de tipus A, això és, no sotmesa a cap mena de condicionant, i amb una funció de tipus estructural. En la planificació es fa constar, a més, com a justificació d'aquesta nova actuació, la inviabilitat d'ampliar la subestació existent ST l'Eliana per a poder estendre el cable des d'aquesta a la subestació ST Beniferri, per a la qual cosa cal la construcció de la nova subestació ST l'Eliana B, dins del recinte de l'actual ST l'Eliana, i això constitueix un nus doble de la xarxa de transport.  
Per a dur a terme aquesta ampliació s'ha projectat la reconfiguració del parc actual de 220 kV de la subestació ST l'Eliana, amb tecnologia convencional Intempèrie (AIS), i la construcció d'un nou parc, amb tecnologia d'aïllament en SF6 (GIS), al qual es connectaran l'autotransformador de potència ATP-2, 400/220/33 kV, i la línia de 220 kV que ve des de la ST Fira de Mostres, tots dos actualment connectats al parc Intempèrie de la ST l'Eliana, cosa que constitueix una nova subestació transformadora, denominada ST l'Eliana B, i estan interconnectades totes dues per dues línies subterrànies, que es connectaran en les actuals posicions d'interruptor de les citades instal·lacions ATP2 i línia ST Fira de Mostres del parc AIS, configurant així aquest nus doble. El transformador ATP2 i la línia Fira de Mostres passaran, d'aqueixa manera, al nou parc GIS.  
A més, en la nova subestació ST l'Eliana B s'instal·laran tres noves posicions de 220 kV per a les línies a les subestacions ST Beniferri (actualment en explotació, a fi d'estructurar-la en malla) i ST Vallbona (prevista en la planificació, amb la finalitat de la seua integració en la xarxa de transport). La nova subestació, així mateix, facilitarà les ampliacions previstes actualment i futures, ja que es disposa d'espai lliure en el sistema GIS projectat.  
La reconfiguració, des del punt de vista tècnic i de l'explotació, respon, a més, d'una banda, a la possibilitat d'operar el nus doble de forma independent, o com un únic parc, i també a la necessitat d'aconseguir un nus doble operable que reduïsca la intensitat de curtcircuit del nus de la ST l'Eliana i els nusos connectats, incrementada per la proximitat de generació i a l'execució mitjançant cables soterrats dels nous desenvolupaments previstos.  
Finalment, els estudis de la xarxa en el punt d'aquesta instal·lació han determinat la necessitat d'instal·lar una reactància de 220 kV i 100 Mvar a fi de compensar la reactància capacitiva que generen els cables aïllats que s'hi connecten a causa de les futures línies Vallbona 1, Vallbona 2 i Beniferri, que necessàriament han d'accedir en subterrani.  
  
El parc de 220 kV de la nova subestació sol·licitada l'Eliana B està projectada en configuració de doble barra amb acoblament, i és aquesta una configuració preferent per a les noves subestacions, i s'admet que el nombre total d'entrades o eixides siga superior a cinc per tractar-se d'una actuació que ha d'estructurar en malla la xarxa de transport, a més d'interconnectar aquesta amb la xarxa de distribució.  
Els punts de connexió, origen i final de la instal·lació projectada són de titularitat de Red Eléctrica de España, SA Unipersonal, i totes les actuacions del projecte s'executaran dins dels terrenys de l'actual subestació ST l'Eliana.  
Es consigna en l'expedient un informe favorable del Servei Territorial d'Energia de València, com a òrgan encarregat de la instrucció de l'expedient i proposta de resolució del Servei d'Energia i de la Subdirecció General d'Energia i Mines, de data del 15 de maig de (...), adscrites a aquest centre directiu.  
  
Fonaments de dret  
La instrucció i la resolució del present procediment administratiu correspon a la Generalitat, ja que la instal·lació elèctrica objecte d'aquest està radicada íntegrament en territori de la Comunitat Valenciana, i no està enquadrada en les contemplades de l'article 3.2.a de la Llei 54/1997, de 27 de novembre, del sector elèctric, que són competència de l'Administració General de l'Estat.  
D'acord amb el que es disposa en l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 18 del Decret 193/2013, de 20 de desembre, del Consell, pel qual s'aprova el Reglament orgànic i funcional de la Conselleria d'Economia, Indústria, Turisme i Ocupació, correspon a la Direcció General d'Energia d'aquest departament la resolució del present procediment.  
  
D'acord amb l'article 35.1 de la Llei 54/1997, de 27 de novembre, del sector elèctric, les instal·lacions l'autorització de les quals se sol·licita constitueixen instal·lacions de la xarxa de transport secundari d'energia elèctrica.  
D'acord amb el que es disposa en l'article 36.2 de la Llei 54/1997, de 27 de novembre, del sector elèctric, l'article 121 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i l'article 8 del Decret 88/2005, de 29 d'abril, sense perjudici de l'exempció que contempla aquest últim per a les empreses que exercisquen l'activitat de transport, els sol·licitants d'autoritzacions d'instal·lacions de transport d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que hi presenten.  
D'acord amb l'article 36.1 de la Llei 54/1997, de 27 de novembre, del sector elèctric, i l'article 7.1.a del Decret 88/2005, de 29 d'abril, la construcció, ampliació i modificació d'instal·lacions elèctriques pertanyents a la xarxa de transport requereixen autorització administrativa prèvia.  
D'acord amb l'article 7.1.b del Decret 88/2005, de 29 d'abril, el projecte d'execució d'instal·lacions de la xarxa de transport requereix aprovació de projecte d'execució.  
D'acord amb l'article 7.2.e del Reial decret 1955/2000, d'1 de desembre, és obligació dels titulars de les instal·lacions de transport, equipar les seues instal·lacions d'acord amb els requisits continguts en els procediments d'operació sobre connexió a les xarxes i complir el que s'estableix en els procediments d'operació sobre els criteris generals de protecció, mesura i control a aplicar a les instal·lacions.  
A aquest efecte és aplicable el Procediment d'operació del sistema 13.3, Instal·lacions de la xarxa de transport: criteris de disseny, requisits mínims i comprovació del seu equipament i posada en servei, aprovat per la Resolució d'11 de febrer de 2005, de la Secretaria General de l'Energia, per la qual s'aprova un conjunt de procediments de caràcter tècnic i instrumental necessaris per a realitzar l'adequada gestió tècnica del sistema elèctric.  
D'acord amb l'article 36.3 de la Llei 54/1997, de 27 de novembre, del sector elèctric, i amb l'article 9.6 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, l'autorització d'instal·lacions de transport requereix un informe previ de l'Administració General de l'Estat (actualment a la Direcció General de Política Energètica i Mines del Ministeri d'Indústria, Energia i Turisme), a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
D'acord amb l'epígraf 2.g de l'annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març, d'impacte ambiental, les instal·lacions objecte del present procediment estan sotmeses a avaluació d'impacte ambiental. No obstant això, en consistir l'actuació en una modificació d'una instal·lació existent, d'acord amb l'article 3.2.a, concordat amb l'incís k del grup 9 de l'annex II del Reial decret legislatiu 1/2008, d'11 de gener, pel qual s'aprova el text refós de la Llei d'avaluació d'impacte ambiental de projectes, només haurà de sotmetre's a l'avaluació prevista en aqueixa llei, quan així ho decidisca l'òrgan ambiental en cada cas, perquè l'esmentada modificació pot tindre efectes adversos significatius sobre el medi ambient, atesa la producció de les incidències que es recullen en esmentat incís k.  
De conformitat amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa i aprovació del projecte d'execució és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'apartat 2.A.4 de l'article 5 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, en la sol·licitud d'autorització administrativa ha de justificar-se la necessitat de la instal·lació i que aquesta no genera incidències negatives en el sistema.  
D'acord amb el que s'estableix en l'article 130.1 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret el Reial decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries i el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries, i especialment, la instrucció tècnica complementària ITC-LAT 06, Línies subterrànies amb cables aïllats. Així mateix, en excedir les línies subterrànies objecte de la present resolució de les tensions nominals de 18/30 kV, són també d'aplicació les normes europees (EN o HD) i les CEI, conformement amb els apartats 3.1 i 4 de la mencionada ITC-LAT 06, i els articles 6, 8 i 12 de l'esmentat Reial decret 223/2008.  
Els sol·licitants d'autoritzacions de les instal·lacions de transport hauran de complir els requisits establits en l'article 121.3 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
En virtut de la disposició transitòria segona de la Llei 24/2013, de 26 de desembre, del sector elèctric, en relació als expedients d'instal·lacions elèctriques en tramitació, els procediments d'autorització d'instal·lacions elèctriques iniciats amb anterioritat a l'entrada en vigor de la present llei es tramitaran fins a la seua resolució conformement amb la legislació anterior. Així mateix, aquests procediments continuaran sent tramitats fins a la seua resolució per l'Administració o organisme regulador que siga competent conformement amb la legislació anterior, a què correspondrà igualment la resolució dels recursos que, si escau, pogueren interposar-se.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar a Red Eléctrica de España, SA Unipersonal, una autorització administrativa per a:  
1. La modificació, per reconfiguració, de certes instal·lacions elèctriques de transport secundari del parc Intempèrie (AIS) de 220 kV de la subestació transformadora denominada ST l'Eliana.  
2. La construcció d'una nova subestació transformadora, de tecnologia GIS, denominada ST l'Eliana B.  
3. La instal·lació en la ST l'Eliana B d'una reactància en 220 kV i de 100 Mvar.  
4. La construcció d'una nova línia subterrània (cable), de 220 kV i doble circuit per a interconnectar les esmentades subestacions ST l'Eliana i ST l'Eliana B, de manera que ambdues que constituïsquen un nus doble des del punt de vista de l'operació del sistema elèctric.  
5. la construcció d'una nova línia subterrània (cable), de 220 kV, simple circuit, perquè l'autotransformador de potència ATP-2, actualment en servei des de la ST l'Eliana, passe a explotar-se des de la nova ST l'Eliana B.  
6. La modificació i ampliació de l'actual línia aèria, de 220 kV i simple circuit, ST Fira de Mostres - ST l'Eliana, a fi que aquesta puga connectar-se en la ST l'Eliana B, passant a denominar-se ST Fira de Mostres - ST l'Eliana B, consistint la modificació i ampliació en la conversió aèria subterrània de l'actual en aèria i la construcció de nou tram subterrani (cable) 220 kV fins a la mencionada ST l'Eliana B.  
  
Totes aquestes actuacions es portaran a terme dins de l'actual recinte de la subestació denominada ST l'Eliana, situada en la parcel·la amb referència cadastral 39053 del polígon 5, carrer Pobla Llarga, número 16, en el terme municipal de l'Eliana, província de València.  
L'abast i les característiques tècniques principals, d'acord amb la documentació que hi ha en l'expedient, són les següents:  
1. Modificació, per reconfiguració, de l'actual parc convencional Intempèrie (AIS) de 220 kV de la subestació transformadora ST l'Eliana, consistent en:  
- Reconversió de l'actual posició línia Fira de Mostres, situada al carrer 2, com a cel·la de línia (tipus cable) d'interconnexió amb la posició corresponent de línia de la nova subestació ST l'Eliana B. D'aquesta posició es reutilitzaran el transformador d'intensitat i el de tensió, reubicant-los de lloc, mantenint l'interruptor i el seccionador de posada a terra. Aquesta posició passarà a denominar-se ELIG1.  
- Reconversió de l'actual posició autotransformador ATP2, situada al carrer 1, com a cel·la de línia (tipus cable) d'interconnexió amb la posició corresponent de línia de la nova subestació ST Eliana B. D'aquesta posició es reutilitzaran el transformador d'intensitat, el de tensió i l'interruptor reubicant-los de lloc, mantenint el seccionador de posada a terra. Aquesta posició passarà a denominar-se ELIG2.  
A més, en l'actual parc es desmuntaran un seccionador de barres per cada posició i un aïllador de suport per cada posició.  
2. Construcció d'una nova subestació transformadora, de tecnologia GIS (aïllament en SF6), denominada ST l'Eliana B, consistent en:  
  
- Nou edifici prefabricat, sobre rasant (35.150 m x 11.400 m) més soterrani (30.000 m x 11.400 m), format per dues zones diferenciades, una destinada a albergar les cel·les de AT de 220 kV blindades tipus GIS (aïllament en SF6) i una altra per a serveis auxiliars i comunicacions. Dotat de sistemes d'il·luminació, contra incendis i contra intrusió.  
  
- Nou parc 220 kV GIS (aïllament en SF6), instal·lació d'interior, amb configuració en doble barra amb acoblament transversal, amb nou (9) noves posicions, set d'elles tipus cable, una de fluoducte i una altra d'acoblament de barres, conformement amb el següent detall:  
· Dos (2) posicions de línia (doble circuit), tipus cable, per a la interconnexió amb el parc Intempèrie de 220 kV de la subestació ST l'Eliana. La posició del circuit 1 es denominarà ELI1, s'ha d'instal·lar al carrer 9, i la posició del circuit 2 es denominarà ELI2, s'ha d'instal·lar al carrer 10.  
· Una (1) posició per a reactància amb eixida en fluoducte. Aquesta posició es denominarà REA, i s'ha d'instal·lar al carrer 12.  
· Una (1) posició de línia, tipus cable, a la subestació ST Fira de Mostres. Aquesta posició es denominarà FMU, i s'ha d'instal·lar al carrer 13.  
· Una (1) posició, tipus cable, per a l'autotransformador de potència ATP-2. Aquesta posició es denominarà ATP2, i s'ha d'instal·lar al carrer 14. L'autotransformador continuarà situant-se al parc de 220 kV de la ST l'Eliana, però connectat per una línia subterrània, tipus cable, al nou parc ST l'Eliana B.  
· Tres (3) posicions de línia, tipus cable, a les subestacions de:  
ST Vallbona 1. Aquesta posició es denominarà VAB1, i s'ha d'instal·lar al carrer 15.  
ST Vallbona 2. Aquesta posició es denominarà VAB2, i s'ha d'instal·lar al carrer 16.  
ST Beniferri. Aquesta posició es denominarà BEF, i s'ha d'instal·lar al carrer 17.  
· Una (1) posició per a enllaç o acoblament de barres. Aquesta posició es denominarà ACP, i s'ha d'instal·lar al carrer 11.  
La posicions autoritzades s'equiparan d'acord amb els requisits establits en el punt 8.7.5.1, aplicable a subestacions de configuració de doble barra amb acoblament, del procediment d'operació 13.3 recollit en els fonaments de dret de la present resolució, en funció de la seua tipologia com a posició d'acoblament, aparellatge de barres i de carrer (equivalent a les posicions d'autotransformador o de línia en aquesta resolució).  
A més es deixarà espai de reserva per a la instal·lació en el futur de cinc (5) posicions.  
3. Instal·lació al parc de 220 kV de la ST l'Eliana B d'una reactància sèrie de posada a terra, a fi de permetre el control de tensió compensant l'energia reactiva capacitiva que generen els cables aïllats que hi connecten a causa de les futures línies Vallbona 1, Vallbona 2 i Beniferri, de les següents característiques:  
- Tipus: Reactància trifàsica.  
- Potència a tensió nominal: 100 Mvar.  
- Tensió nominal: 230 kV.  
- Tensió suportada nominal a curta duració a freqüència industrial: 460 kV.  
- Tensió suportada a impulsos tipus rac: 950 kV.  
- Refrigeració: ONAN.  
- Proteccions: Dotada amb un interruptor. S'ha previst un bastidor de relés equipat amb dos sistemes de protecció independents amb les funcions de protecció de principi diferencial (87), sobreintensitat temporitzada, de fase i de neutre (51-51N), que protegeixen la característica tèrmica admissible enfront de sobreintensitats i oscil·lografia. A més, la reactància inclourà les seues pròpies proteccions contra curtcircuits i defectes interns: relés Buchholz, vàlvules de sobrepressió, imatges tèrmiques, temperatura de l'oli i indicador del nivell d'oli.  
- Fonamentació: tipus bancada amb fossat per a recollida d'oli.  
S'instal·larà al carrer 12, i la seua connexió amb la seua posició es realitzarà mitjançant fluoducte de les següents característiques:  
- Tipus: tecnologia blindada SF6.  
- Nombre de fases: 3.  
- Longitud per fase: 10 m.  
- Potència a tensió nominal: 100 Mvar.  
- Tensió nominal: 220 kV.  
4. Construcció d'una nova línia subterrània (cable), de 220 kV i doble circuit per a interconnectar les esmentades subestacions ST l'Eliana i ST l'Eliana B, de manera que ambdues que constituïsquen un nus doble des del punt de vista de l'operació del sistema elèctric. Els cables autoritzats tenen les següents característiques:  
Circuit 1  
- Origen: posició ELIG1 al carrer 2 del parc 220 kV, tipus AIS (Intempèrie), de la subestació ST l'Eliana.  
- Fi: posició ELI1 al carrer 9 del parc 220 kV, tipus GIS (blindat), de la subestació ST l'Eliana B.  
- Longitud autoritzada (m)/longitud en Planificació (km): 80 m / 0,1 km.  
- Tipus de cable: XLPE 220/127 kV, de 1x2500 mm² Cu + T 375 mm² Al (oxidat).  
- Capacitat de transport autoritzada (MVA): 670.  
- Capacitat de transport en Planificació hivern/estiu (MVA): 600 / 600.  
- Nombre de cables: 3 (trifàsic).  
- Manera d'instal·lació: Disposició a portell, en canal de cables enregistrable.  
- Connexió de pantalles: single point.  
Circuit 2  
- Origen: posició ELIG2 al carrer 1 del parc 220 kV, tipus AIS (Intempèrie), de la subestació ST l'Eliana.  
- Fi: posició ELI2 al carrer 10 del parc 220 kV, tipus GIS (blindat), de la subestació ST l'Eliana B.  
- Longitud autoritzada (m)/longitud en Planificació (km): 65 m / 0,1 km.  
- Tipus de cable: XLPE 220/127 kV, de 1x2500 mm² Cu + T 375 mm² Al (oxidat).  
- Capacitat de transport autoritzada (MVA): 670.  
- Capacitat de transport en Planificació hivern/estiu (MVA): 600 / 600.  
- Nombre de cables: 3 (trifàsic).  
- Manera d'instal·lació: Disposició a portell, en canal de cables enregistrable.  
- Connexió de pantalles: single point.  
5. Construcció d'una nova línia subterrània (cable), de 220 kV, circuit simple, perquè l'autotransformador de potència ATP-2, de tres debanaments 400/220/33 kV, actualment en servei des de la ST l'Eliana, passe a explotar-se des de la nova ST l'Eliana B.  
- Origen: posició ATP2 al carrer 14 del parc 220 kV, tipus GIS (blindat), de la subestació ST l'Eliana B.  
- Fi: autotransformador de potència ATP-2.  
- Longitud autoritzada (m)/longitud en Planificació (km): 130 m / - km.  
- Tipus de cable: XLPE 220/127 kV, de 1x2500 mm² Cu + T 375 mm² Al (oxidat).  
- Capacitat de transport autoritzada (MVA): 670.  
- Capacitat de transport en Planificació hivern/estiu (MVA): ?.  
- Potència nominal de l'autotransformador ATP-2: 375 MVA.  
- Nombre de cables: 3 (trifàsic).  
- Manera d'instal·lació: Disposició a portell, en canal de cables enregistrable.  
- Connexió de pantalles: single point.  
6. Modificació i ampliació de l'actual línia aèria, de 220 kV i simple circuit, ST Fira de Mostres - ST l'Eliana, a fi que aquesta puga connectar-se en la ST l'Eliana B, que passa a denominar-se ST Fira de Mostres - ST l'Eliana B, consistint la modificació i ampliació en la conversió aèria subterrània de l'actual arribada en aèria i la construcció de nou tram subterrani (cable) 220 kV fins a la mencionada ST l'Eliana B.  
  
- Origen: pòrtic actual de la ST l'Eliana d'arribada en aeri des de la ST Fira de Mostres.  
- Fi: posició FMU al carrer 13 del parc 220 kV, tipus GIS (blindat), de la subestació ST l'Eliana B.  
- Longitud autoritzada (m)/longitud en Planificació (km): 220 m / 2,2 km.  
- Tipus de cable: XLPE 220/127 kV, de 1x2500 mm² Cu + T 375 mm² Al (oxidat).  
- Capacitat de transport autoritzada (MVA): 670.  
- Capacitat de transport en Planificació hivern/estiu (MVA): 570 / 530.  
- Nombre de cables: 3 (trifàsic).  
- Manera d'instal·lació: Disposició a portell, en rasa sota tub.  
  
- Connexió de pantalles: single point.  
A més s'instal·laran els següents equips:  
- Instal·lació de nous quadres de serveis auxiliars en l'edifici GIS i equips de telecomunicacions en el nou edifici corresponents a les posicions ampliades.  
S'ampliarà el sistema de control integrat de protecció i control (SCI) que centralitza el comandament i protecció de tota la subestació instal·lant una miniunitat local del control (mULC) per cada nova posició, les quals es controlaran des del centre de control de subestació dual existent (CCS dual).  
- S'amplia el sistema de proteccions a les noves posicions a instal·lar.  
- Xarxa de terres. S'afig una punta Franklin al nou edifici (xarxa de terres superiors) i s'instal·la una xarxa de terres inferiors formada per una malla de cable de coure, enterrada en el terreny, formant reticles per tota la zona ocupada.  
Una vegada realitzades les instal·lacions autoritzades, els parcs de 220 kV de les dues subestacions que configuraran el nus doble de l'Eliana, quedaran de la següent manera:  
Subestació ST l'Eliana  
Parc 220 kV, AIS (aïllament en aire) d'Intempèrie, configuració en doble barra amb acoblament i les següents huit (8) posicions d'interruptor:  
- posició línia ELIG2 (a la ST l'Eliana B). Carrer 1.  
- posició línia ELIG1 (a la ST l'Eliana B). Carrer 2.  
- posició ATP1 autotransformador ATP1, 400/220/33 kV, 375 MVA. Carrer 3.  
- posició ACP (Acoblament transversal del joc de doble barra). Carrer 4.  
- posició ATP3 autotransformador ATP3, 400/132/11 kV, 175 MVA. Carrer 5.  
- posició ATP4 autotransformador ATP4, 400/132/11 kV, 175 MVA. Carrer 6.  
- posició línia MRB (a la ST Morvedre B). Carrer 7.  
- posició línia QDP (a la ST Quart de Poblet). Carrer 8.  
Subestació ST l'Eliana B  
Parc 220 kV, GIS (aïllament en SF6), configuració en doble barra amb acoblament, instal·lació en edifici, i les següents nou (9) posicions d'interruptor:  
- posició línia ELI1 (a la ST l'Eliana). Carrer 9.  
- posició línia ELI2 (a la ST l'Eliana). Carrer 10.  
- posició ACP (Acoblament transversal del joc de doble barra). Carrer 11.  
- posició REA, reactància 100 Mvar. Carrer 12.  
- posició línia FMU (a la ST Fira de Mostres). Carrer 13.  
- posició ATP2 autotransformador ATP2, 400/220/33 kV, 375 MVA. Carrer 14.  
- posició línia VAB1 (a la futura ST Vallbona). Carrer 15.  
- posició línia VAB2 (a la futura ST Vallbona). Carrer 16.  
- posició línia BEF (a la ST Beniferri). Carrer 17.  
A més, es reserva espai perquè, en el futur, es puguen instal·lar cinc (5) posicions de línia, tipus cable, sense equipar.  
El pressupost total de les instal·lacions autoritzades, d'acord amb el projecte presentat, és de deu milions dos-cents díhuit mil dos-cents cinquanta-huit euros (46.836.038,00 ?).  
De conformitat amb el primer paràgraf de l'article 36.3 de Llei 54/1997, de 27 de novembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtenir per part de Red Eléctrica de España, SA Unipersonal, d'acord amb altres disposicions que resulten aplicables, i especialment les relatives a l'ordenació del territori i al medi ambient.  
  
D'acord amb el que es determina en l'últim paràgraf de l'article 36.3 de la Llei 54/1997, de 27 de novembre, del sector elèctric, la present autorització s'atorga tenint en compte el que es disposa en l'informe de 15 de febrer de 2013, per la Direcció General de Política Energètica i Mines del Ministeri d'Indústria, Energia i Turisme i la documentació que des d'aquest centre directiu es va remetre a aquest efecte.  
El titular de la present autorització seguirà subjecte a les condicions d'ordre mediambiental establides en la Resolució de data 15 d'abril de 2011 de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, en particular, les consistents en l'adopció de les mesures preventives i correctores necessàries durant l'execució del projecte.  
El titular de la present autorització tindrà els drets, deures i obligacions recollits en el títol VI de la Llei 54/1997, de 27 de novembre, del sector elèctric, i el seu desenvolupament reglamentari, i també les derivades de la nova regulació que l'ha substituïda (Llei 24/2013, de 26 de desembre, del sector elèctric, i el seu desenvolupament reglamentari). En tot cas, Red Eléctrica de España, SA Unipersonal, haurà d'observar els preceptes, les mesures i les condicions que s'establisquen en la legislació aplicable a cada moment a l'activitat de transport d'energia elèctrica.  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Aprovar el projecte d'execució presentat, habilitant a Red Eléctrica de España, SA Unipersonal, a la construcció de les instal·lacions interessades relatives al projecte tècnic d'execució per a la modificació, per reconfiguració i ampliació, de les instal·lacions elèctriques de transport secundari de la subestació transformadora de 220 kV denominada ST l'Eliana, situada en la parcel·la amb referència cadastral 39230 del polígon 5, carrer de la Pobla Llarga, número 16, en el terme municipal de l'Eliana, província de València, les característiques de la qual són les esmentades en el punt primer d'aquesta resolució, i d'acord amb les següents condicions:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta. En cas que fora necessari introduir modificacions respecte de la documentació presentada i aprovada, el titular de la present resolució hauria de sol·licitar prèviament a aquesta direcció general la corresponent aprovació. En particular complirà amb el que s'estableix en la resolució de data 15 d'abril de 2011 de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge:  
- Durant les obres s'adoptaran les mesures preventives i correctores, necessàries per a evitar molèsties a les edificacions pròximes, com controlar l'aixecament de pols i adaptar els horaris de treball per a evitar molèsties per soroll.  
- Tots els residus d'obra generats es gestionaran a través de gestors autoritzats.  
2. La instal·lació a executar complirà, en tot cas, el que s'estableix en el Reial decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries, i en el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries, i especialment, la instrucció tècnica complementària ITC-LAT 06, Línies subterrànies amb cables aïllats, i les normes UNE, EN i CEI que s'han tingut en compte per a la redacció del projecte. Així mateix, el projecte s'executarà tenint en compte els procediments d'operació vigents i aplicables a la construcció i posada en servei d'instal·lacions de transport, especialment, el PO 13.1 i el PO 13.3.  
  
3. El termini d'execució de la instal·lació serà de dotze mesos des de l'endemà de la notificació de la present resolució. No obstant això, amb anterioritat a la seua finalització, podrà sol·licitar-se una ampliació concreta d'aquest mitjançant sol·licitud motivada davant aquest òrgan directiu, per a la qual cosa caldrà adjuntar-hi la documentació justificativa de la demora i del cronograma de treballs que cal per al nou termini sol·licitat.  
4. Als efectes previstos en l'article 18.2 del Reial decret legislatiu 1/2008, d'11 de gener, pel qual s'aprova el text refós de la Llei d'avaluació d'impacte ambiental de projectes, l'empresa peticionària comunicarà al Servei Territorial d'Energia de València el començament de les obres, que al seu torn ho ha de comunicar a l'òrgan ambiental en nom d'aquesta direcció general com a òrgan substantiu.  
5. Així mateix, el titular de la present resolució ha d'estar obligat a comunicar per escrit amb l'adequada diligència les incidències dignes d'esment que es produïsquen durant l'execució, tant a aquesta direcció general com al Servei Territorial d'Energia de València.  
6. El titular de la present resolució vindrà obligat a complir els deures i les obligacions derivats de la legislació de prevenció de riscos laborals vigent durant la construcció.  
7. Sense perjudici del que estableix l'article 12.4 del Decret 88/2005, de 29 d'abril, el personal tècnic en la matèria adscrit a aquesta direcció general o del Servei Territorial d'Energia podran realitzar les comprovacions i les proves que consideren necessàries durant les obres i quan concloguen aquestes, en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
8. Després de la conclusió de les obres de construcció de la instal·lació, Red Eléctrica de España, SA Unipersonal, en el termini màxim de deu dies hàbils ho ha de comunicar al Servei Territorial d'Energia de València a l'efecte de l'article 18.2 del Reial decret legislatiu 1/2008, d'11 de gener, i de la sol·licitud de l'autorització d'explotació establida en l'article 12 del Decret 88/2005, de 29 d'abril. Amb aquesta comunicació s'ha d'aportar conjuntament un certificat de direcció i de final d'obra, subscrit per una persona facultativa competent, on s'acredite que és conforme amb els reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte de la present autorització administrativa i d'aprovació del projecte d'execució. Quan l'esmentat certificat de direcció i final d'obra no vinga visat pel corresponent col·legi professional, s'haurà d'aportar, adjunta, l'oportuna declaració responsable tal com s'indica en la Resolució de 22 d'octubre de 2010, de la Direcció General d'Energia, publicada en el DOGV número 6389, de data 3 de novembre de 2010.  
  
9. Una vegada atorgada l'autorització d'explotació de la instal·lació interessada en el present procediment, en el termini màxim de deu dies, el Servei Territorial d'Energia de València, ho comunicarà a aquesta direcció general, i també a l'òrgan ambiental a l'efecte de l'article 18.2 del Reial decret legislatiu 1/2008, d'11 de gener, en nom d'aquesta direcció general com a òrgan substantiu.  
10. Aquesta direcció general, després del tràmit de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions imposades en aquesta.  
Les referències al Reial decret legislatiu 1/2008, d'11 de gener, s'entenen sense perjudici del que es disposa en la llei 21/2013, de 9 de desembre, d'avaluació ambiental, en particular del que es determina en la disposició transitòria primera i la disposició final onzena.  
  
Tercer  
Ordenar:  
- La publicació de la present resolució en el Diari Oficial de la Generalitat Valenciana.  
- La notificació de la present resolució a Red Eléctrica de España, SA Unipersonal, a totes les administracions o organismes públics i empreses de serveis públics o serveis d'interés general que han intervingut, o pogut intervenir, en el procediment d'autorització, les que han emés, o haurien d'haver emés, el condicionat tècnic al projecte d'execució. Tot això, de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
- Remetre la present resolució a la Direcció General de Política Energètica i Mines del Ministeri d'Indústria, Energia i Turisme i a la Comissió Nacional dels Mercats i la Competència.  
Tot això, de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que siguen competència de la Generalitat.  
Es remarca que l'esmentada publicació es realitzarà, a més, a l'efecte de notificació de la present resolució als interessats en aquesta que siguen desconeguts, s'ignore el lloc o domicili de la notificació d'aquests o el mitjà que permeta tindre constància de la seua recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/199, de 26 de novembre, de règim jurídic de les administracions públiques i del procediment administratiu comú.  
  
Contra la present resolució, que no posa fi a la via administrativa, podrà interposar-se un recurs d'alçada davant la Secretaria Autonòmica d'Indústria i Energia d'aquesta conselleria en el termini d'un mes, comptat des de l'endemà de la notificació de la resolució, d'acord amb el que s'estableix en l'article 115 de la Llei 30/1992, de 26 de novembre, del règim jurídic de les administracions públiques i del procediment administratiu comú.  
  
València, 21 de maig de 2014.- El director general d'Energia: Antonio Cejalvo Lapeña.»  
  
València, 8 d'octubre de 2018.- La directora general d'Indústria i Energia: Maria Empar Martínez Bonafé.